निजी स्कूलों की मनमानी पर कसेगा शिकंजा: सीएम
हिमाचलमें निजी स्कूलों की मनमानी पर सीएम वीरभद्र सिंह का शिकंजा कसने वाला है। मुख्यमंत्री वीरभद्र सिंह ने प्रदेश कांग्रेस अध्यक्ष विक्रमादित्य सिंह के पत्र पर सख्त रुख अपनाया है। शुक्रवार को विधानसभा में बजट सत्र के बाद अनौपचारिक बातचीत में उन्होंने कहा कि निजी स्कूलों की फीस और किताबों की बिक्री पर मनमानी को लेकर युवा कांग्रेस के अध्यक्ष ने लिखा है। अभी इसे पूरी तरह से पढ़ा नहीं है, लेकिन यह मसला गंभीर है। इस पर उचित कार्रवाई की जाएगी। उन्होंने कहा कि विक्रमादित्य सिंह चुने हुए युवा नेता हैं। उन्होंने जनता के मुद्दे को अगर सरकार के समक्ष उठाया है तो इस पर उचित कार्रवाई की जाएगी।
विक्रमादित्य सिंह ने दो दिन पहले निजी स्कूलों की बढ़ती मनमर्जी पर चिंता व्यक्त करते हुए इन्हें नियमों के अनुसार फीस वसूलने अपने स्कूलों में प्रदेश सरकार के नियमों के अनुसार दाखिले देने को कहा था। अपने पत्र में उन्होंने कहा कि कुछ निजी स्कूल मनमाने ढंग से कार्य करने, अभिभावकों पर अनावश्यक अर्थिक बोझ डालकर उन्हें परेशान कर रहे हैं।
इन पर नजर रखने के लिए निजी शिक्षण संस्थान नियामक आयोग से कड़ी नजर रखने की मांग की थी। उन्होंने लिखे गए पत्र में निजी स्कूलों की मनमानी के फरमान, जिसमें स्कूलों द्वारा वर्दी खरीदने लिए चुनिंदा दुकानों से खरीदने के, आदेश हर वर्ष मनमानी फीस वद्धि, स्कूलों में किए जाने वाले आयोजनों के नाम पर छात्रों से धन उगाही पर चिंता व्यक्त करते हुए इस पर आपत्ति जताई थी।
विक्रमादित्य सिंह के पत्र के जवाब पर बोले वीरभद्र सिंह
hne_Deva hin_Deva hin_Deva hin_Deva bho_Deva